PRIMĂRIA MUNICIPIULUI TIMIŞOARA                                                        APROBAT
DIRECŢIA PATRIMONIU                                                                                    PRIMAR
BIROU SPAŢII-TERENURI
Nr. SC2008-5698/18.03.2008                                                               dr. ing. Gheorghe Ciuhandu                 

REFERAT

	Spaţiul cu altă destinaţie decât aceea de locuinţă situat în imobilul din Timişoara, str. Mureş „Complex Comercial”, înscris în C.F.col.nr.30787 Timişoara, nr.top.26301/1/1/1, C.F.ind.nr.142290 Timişoara, nr.cadastral 26301/1/1/1/I, cu descrierea „SAD 1 situat în complex comercial în str.Mureş, compus din 1 încăpere”, este în proprietatea Statului Român în folosinţa Consiliului popular al Mun. Timişoara, încăperea având suprafaţa de 21,73 mp. cu intrarea din platforma asfaltată.
	Prin Sentinţa Civilă nr.2092/15.06.2006 a Secţiei Comerciale şi de Contencios Administrativ a Tribunalului Timiş, în şnur cu Decizia Civilă nr.226/12.12.2006 a Secţiei Comerciale a Curţii de Apel Timişoara, definitivă şi irevocabilă prin soluţia dată de Înalta Curte de Casaţie şi Justiţie a României în dosar 5389/59/2006, s-a respins cererea S.C. FLORINA TEODORA S.R.L. privind constatarea dreptului de folosinţă cu titlu de închiriere asupra încăperii de mai sus.
	S.C. FLORINA TEODORA S.R.L. a fost somată să elibereze spaţiul cu altă destinaţie situat în  Str. Mureş „Complex Comercial”.
În şedinţa din data de 12.03.2008 a Comisiei de analiză a spaţiilor cu altă destinaţie decât aceea de locuinţă situate în proprietatea Primăriei Timişoara precum şi în proprietatea Statului Român în administrarea Consiliului Local al Municipiului Timişoara înfiinţată prin HCLMT nr.288/2005, analizându-se situaţia spaţiului s-a hotărât atribuirea către Direcţia Poliţia Comunitară pentru sediu secţie de cartier.
	Având în vedere cele prezentate, 	

PROPUNEM:

1. Emiterea unei Hotărâri de Consiliu Local care să aprobe atribuirea în folosinţă gratuită pe o perioadă de 5 ani a spaţiului cu altă destinaţie decât aceea de locuinţă din Timişoara, str. Mureş „Complex Comercial”, înscris în C.F. col.nr.30787 Timişoara, nr.top. 26301/1/1/1, C.F.ind.nr.142290 Timişoara, nr.cadastral 26301/1/1/1/I, , în proprietatea Statului Român în folosinţa Consiliului popular al Municipiului Timişoara, cu descrierea „SAD 1 situat în complex comercial în str.Mureş, compus din 1 încăpere cu 15,72% p.c.i. şi 30/5304 mp. teren în folosinţă”, către  Direcţia Poliţia Comunitară din subordinea Consiliului Local al Municipiului Timişoara, pentru sediu secţie de cartier.
2. Predarea-primirea se face pe baza unui proces-verbal de predare-primire încheiat între Direcţia Patrimoniu din cadrul Primăriei Municipiului Timişoara şi Direcţia Poliţia Comunitară, după evacuarea S.C. FLORINA TEODORA S.R.L.

                                   VICEPRIMAR                                                          DIRECTOR

                                  ing. Adrian Orza                                            ec. Nicuşor Constantin Miuţ

                                                                                                           BIROU SPAŢII-TERENURI
                                                                                       
                                       AVIZAT                                                              ing. Marius Voicu
                              SERVICIU JURIDIC
                                                                                                                 REFERENT DE SPEC.

                                                                                                                 sing. Gheorghe Drăgoi